ನಿತಿನ್‌ಗೆ ನಾಯಕಿಯಾಗಬೇಕಿದ್ದ ರಶ್ಮಿಕಾ ಜಾಗಕ್ಕೆ ಕೃತಿ ಶೆಟ್ಟಿ ಎಂಟ್ರಿ

ಕೊಡಗಿನ ಕುವರಿ ರಶ್ಮಿಕಾ ಮಂದಣ್ಣ ಈಗ ಸೌತ್ ಮತ್ತು ಬಾಲಿವುಡ್ ಸಿನಿಮಾಗಳಲ್ಲಿ ಬ್ಯುಸಿಯಾಗಿದ್ದಾರೆ. ಈಗ ರಶ್ಮಿಕಾ ಮಂದಣ್ಣ ಕೈಯಲ್ಲಿದ್ದ ಚಿತ್ರ ಕರಾವಳಿ ಬ್ಯೂಟಿ ಕೃತಿ ಶೆಟ್ಟಿ ಪಾಲಾಗಿದೆ. ನಿತಿನ್‌ಗೆ ನಾಯಕಿಯಾಗಬೇಕಿದ್ದ ರಶ್ಮಿಕಾ ಜಾಗಕ್ಕೆ ಕೃತಿ ಶೆಟ್ಟಿ ಎಂಟ್ರಿಯಾಗಿದ್ದು ಹೇಗೆ ಎಂಬ ಡಿಟೈಲ್ಸ್ ಇಲ್ಲಿದೆ.

ಲಕ್ಕಿ ನಟಿ ರಶ್ಮಿಕಾ ಮಂದಣ್ಣಗೆ ಅದ್ಯಾಕೋ ಮೊದಲ ಬಾರಿಗೆ ಲಕ್ಕು ಕೈ ಕೊಟ್ಟಂತೆಯಿದೆ. ಟಾಲಿವುಡ್ ನಟ ನಿತಿನ್ ನಟನೆಯ ನಿರೀಕ್ಷಿತ `ಮಾಚರ್ಲ ನಿಯೋಜಕವರ್ಗಂ’ ಚಿತ್ರಕ್ಕೆ ಮೊದಲು ರಶ್ಮಿಕಾ ಆಯ್ಕೆ ಆಗಿದ್ದರು. ಚಿತ್ರದ ಪೋಸ್ಟರ್‌ ಮತ್ತು ಟ್ರೈಲರ್‌ ಮೂಲಕ ಸೌಂಡ್‌ ಈ ಸಿನಿಮಾ ಸದ್ಯದಲ್ಲೇ ತೆರೆಗೆ ಅಪ್ಪಳಿಸುತ್ತಿದೆ. ಕೃತಿ ಶೆಟ್ಟಿ ನಿತಿನ್‌ಗೆ ನಾಯಕಿಯಾಗಿ ಮಿಂಚ್ತಿದ್ದಾರೆ. ಆದರೆ ಈ ಮೊದಲು ಕೃತಿ ನಟಿಸಿರುವ ಪಾತ್ರಕ್ಕೆ ರಶ್ಮಿಕಾ ಆಯ್ಕೆಯಾಗಿದ್ದರು. ಆದರೆ ಪುಷ್ಪ ಬ್ಯೂಟಿ ಚಿತ್ರಕ್ಕೆ ನೋ ಅಂದಿದ್ದರು. ಇದನ್ನೂ ಓದಿ:`ಬ್ರಹ್ಮಾಸ್ತ್ರ’ ಚಿತ್ರ ರಿಲೀಸ್ ಬೆನ್ನಲ್ಲೇ ಇಟಲಿಗೆ ಹಾರಿದ ರಣ್‌ಬೀರ್ ಕಪೂರ್ ದಂಪತಿ

ಈ ಹಿಂದೆ ನಿತಿನ್ ಮತ್ತು ರಶ್ಮಿಕಾ ನಟಿಸಿರುವ `ಭೀಷ್ಮ’ ಸಿನಿಮಾ ಸೂಪರ್ ಡೂಪರ್ ಹಿಟ್ ಆಗಿದೆ. ಹಾಗಾಗಿ ಈ ಹೊಸ ಪ್ರಾಜೆಕ್ಟ್ ರಶ್ಮಿಕಾ ಅವರನ್ನೇ ನಾಯಕಿಯಾಗಿ ನಟಿಸಲು ಕೇಳಲಾಗಿದೆ. ಆದರೆ ಡೇಟ್ಸ್ ಹೊಂದಾಣಿಕೆ ಆಗದೇ ಸಿನಿಮಾವನ್ನ ರಶ್ಮಿಕಾ ಕೈ ಬಿಟ್ಟಿದ್ದಾರೆ. ಟಿಟೌನ್ ಗಾಸಿಪ್ ಪ್ರಕಾರ ಭೀಷ್ಮ ಸಿನಿಮಾದ ವೇಳೆಯೇ ರಶ್ಮಿಕಾ ಮತ್ತು ನಿತಿನ್‌ಗೆ ಕೆಲಸದ ವಿಚಾರದಲ್ಲಿ ಪೈಪೋಟಿಯಿತ್ತು ಎನ್ನಲಾಗಿದೆ. ಈ ಕುರಿತು ಸಾಕಷ್ಟು ಬಾರಿ ಜಗಳ ಕೂಡ ಮಾಡಿದ್ದಾರೆ ಎಂಬುದು ಟಿಟೌನ್ ಮಂದಿಯ ಗುಸು ಗುಸು. ಹಾಗಾಗಿ ರಶ್ಮಿಕಾ ಈ ಚಿತ್ರವನ್ನು ಕೈಬಿಟ್ಟಿದ್ದಾರೆ ಎಂಬುದು ವಂದತಿ.

Live Tv
[brid partner=56869869 player=32851 video=960834 autoplay=true]